
Vadovaudamiesi Viešosios įstaigos Radviliškio ligoninės įstatų, patvirtintų Radviliškio rajono savivaldybės tarybos 2022 m sausio 20  d. sprendimu Nr. T-637 (2023 m. spalio 5 d. sprendimo Nr. T-159 redakcija), 21.7 punktu, prašome leisti:
. Vykdyti ultragarsinės diagnostikos sistemos pirkimo konkursą (preliminari sistemos kaina ~ 48 000 Eur be PVM). 
Ultragarsinė diagnostikos sistema bus naudojama VšĮ Radviliškio ligoninės Konsultacinėje poliklinikoje ambulatorinių ir stacionarinių pacientų ištyrimui. Šiuo metu Konsultacinėje poliklinikoje yra 3 echoskopai (pagaminti 2010 m., 2020 m. ir 2024 m.). Padidėjus VšĮ Radviliškio ligoninės gydytojų specialistų, atliekančių ultragarsinius tyrimus, skaičiui (2024 metais praėjo dirbti: 2 gydytojai urologai, gydytojas endokrinologas, gydytojas kardiologas, gydytojas chirurgas), reikalinga papildoma ultragarsinė diagnostikos sistema.
. Vykdyti inžinerinių sistemų lubinės konsolės (preliminari kaina ~ 20 000 Eur be PVM) ir automatinio krūtinės ląstos paspaudėjo (preliminari kaina ~ 19 000 Eur be PVM) pirkimų konkursus.
Vadovaudamiesi Lietuvos Respublikos sveikatos apsaugos ministro 2022 m. kovo 2 d. įsakymu Nr. V-465 „Dėl Intensyviosios terapijos asmens sveikatos priežiūros paslaugų teikimo suaugusiesiems reikalavimų ir Intensyviosios priežiūros asmens sveikatos priežiūros paslaugų teikimo suaugusiesiems reikalavimų aprašų patvirtinimo“ patvirtino Intensyviosios terapijos asmens sveikatos priežiūros paslaugų teikimo suaugusiesiems reikalavimų aprašo 12 punktu, kuriame nurodyta kokia įranga turi būti intensyviosios terapijos padalinyje, reikalinga įsigyti 12.1, 12.2 ir 12.3 punktuose nurodytus medicininius prietaisus: inžinerinių sistemų lubinės konsolę bei automatinį krūtinės ląstos paspaudėją.
. Vykdyti optinio koherentinio tomografo su stalu (preliminari kaina ~ 65 000 Eur be PVM) ir oftalmologinio YAG lazerio su stalu (preliminari kaina ~ 26 000 Eur be PVM) pirkimų konkursus.
2024 metais VšĮ Radviliškio ligoninėje pradėjo dirbti 3 nauji perspektyvūs gydytojai oftalmologai, kurie diagnozuoja bei gydo regos sutrikimus ir akių ligas, tokias kaip trumparegystė, toliaregystė, glaukoma, katarakta, ir pan. Siekiant užtikrinti kokybišką tyrimų dėl glaukomos ir / ar kataraktos atlikimą, reikalinga įsigyti šiuos medicininius prietaisus: optinį koherentinį tomografą su stalu ir oftalmologinį YAG lazerį su stalu.

